stanford-oval/wikipedia huggingface dataset:
ברית מילה
הליך המילה > מציצה > פולמוס המציצה

הליך המציצה המסורתי בברית המילה נעשה ישירות בעזרת פיו של המוהל. אולם, בעקבות חשש לסכנות בריאותיות של הידבקות במחלות זיהומיות (לדוגמה הרפס ואיידס), הן לתינוק והן למוהל, כתוצאה ממגע ישיר של פי המוהל בפצע הפתוח, יש שמעדיפים מציצה דרך שפופרת סטרילית. סוגיה זאת נדונה בין פוסקי ההלכה במשך יותר מ-150 שנים, החל מאמצע המאה ה-19, על רקע התפתחות מדע הרפואה והמודעות הגוברת לסכנת הזיהומים. כבר בשנות ה-30 של המאה ה-19 הציע החת"ם סופר להשתמש בספוג במקום מציצה בפה, והצעתו זכתה לפופולריות בקהילות שונות באימפריה הרוסית. בשנת 1844 קבע הכנס הרפורמי בבראונשוויג כי מעתה ואילך יתבצע טקס ברית המילה ללא מרכיב המציצה כלל, החלטה שעוררה גלי התנגדות חריפים בקרב היהדות המסורתית. עם זאת, ברבע האחרון של המאה נוצרה דעת קהל שהסתייג מביצוע המציצה בפה, ומוהלים בקהילות שונות, כולל במרכז התורני הגדול בווילנה, עברו לשימוש בספוג. עם הזמן התפתחו המצאות חדשות, כגון שימוש בשפופרת זכוכית או מכונות לניקוז הדם, אשר זכו לתמיכה גם מרבנים אורתודוקסים כגון הרש"ר הירש והרב ריינס. למרות ההסכמה כי עצם המציצה היא חובה הלכתית, הפוסקים נחלקו בשאלה האם המציצה בפה היא חלק בלתי נפרד מהמצווה, היגד רפואי שמקור בתלמוד, או מנהג.
בשנת 2003 הוועדה הבינמשרדית לפיקוח על המוהלים הפיצה חוזר למוהלים, לפיו על המוהל "ליידע את הורי התינוק הנימול בעת ההזמנה לביצוע הברית על שתי האפשרויות לביצוע חובת המציצה, ולהחליט על כך תוך כדי שיתופם בהחלטה", אולם ניסיונות לשכנוע מורי ההוראה של הציבור החרדי להנהיג לכתחילה מציצה באמצעות שפופרת, או בדיקות הרפס שגרתיות למוהלים, לא צלחו. הרב פרופסור אברהם שטיינברג, חבר הוועדה הציבורית לפיקוח על מוהלים בישראל, טען שמניעים פוליטיים ומגמתיים עומדים מאחורי הניסיונות לאסור את המנהג: "השיקול שמנחה את הרבנים אינו אסתטי, אלא חשש סביר לפיקוח נפש. נכון להיום, אנחנו יודעים שקיימת סכנה לתינוק רק במצבים חריגים. למשל, כשלמוהל יש פצע מדמם בפה. אבל הניסיון המצטבר ממאות שנים של מציצה מראה שסטטיסטית הסכנה קטנה הרבה יותר מאשר חציית כביש, למשל".
בישראל מספר תינוקות בודדים נדבקים מדי שנה בנגיף מהמציצה. סוגיה זו התעוררה ביתר שאת בשנת 2005, בעקבות פטירת תינוק מהרפס והדבקת שני תינוקות נוספים על ידי מוהל בניו יורק. לצמצום הסכנה לנימול ולמוהל פרסמה מחלקת הבריאות של מדינת ניו יורק פרוטוקול למניעת זיהום הרפס בילוד. סוגיה זו נתונה במחלוקת בין המוהלים: בעוד חלקם מוצצים ישירות בפה (לאחר חיטוי מסוים), אחרים מוצצים דרך שפופרת סטרילית.
הרב ד"ר מרדכי הלפרין מתאר את בעיית ההרפס כמצב חדש במגזר החרדי בישראל. לדבריו, בעבר היו רוב האוכלוסייה נשאים של נגיף ההרפס. ממילא, היו תינוקות יורשים נוגדנים לנגיף מאימותיהם. כיום, בעקבות שיפור בתנאים התברואתיים, ישנו מיעוט משמעותי של נשים צעירות שאינן נושאות את המחלה, ועל כן התינוקות הנולדים להן פגיעים להדבקה בשעת המילה, במקרה של מציצה שנעשית על ידי מוהל החולה בהרפס.
הרב שאול פרבר ממכון עתים, המספק ייעוץ בטקסי מעגל החיים היהודי, מעריך כי רוב טקסי ברית המילה בישראל, נעשים על ידי מוהלים חרדים, בדרך של מציצה בפה. מאידך, הרב הלפרין טוען ש"קרוב ל-90% מהבריתות בישראל מתבצעות כיום על ידי תחליף מציצה – שאיבה באמצעות שפופרת", ומצביע על כך ששבעה מקרי ההדבקות בהרפס שהוצגו בפני הוועדה הבינמשרדית לפיקוח על המוהלים, לאחר שקרו בשלוש השנים שקדמו לדיון, התרחשו במגזר החרדי.
בשנת 2020 הודיעו ברבנות הראשית, כי בעקבות מגפת הקורונה, יש לבצע את הליך המציצה בשפופרת. אך הדגישו כי "הנחיה זו בתוקף רק לתקופת המגפה".
מהלך הטקס > מנהגים לפני הטקס

בעדות אשכנז נוהגים לקיים אירוע מיוחד בליל השבת הראשונה לאחר הולדת התינוק, הנקרא שלום זכר. באירוע מוזמנים קרובים וידידים לאחל מזל טוב למשפחת התינוק, מוגש כיבוד, ונאמרים דברי תורה. כמו כן, נהוג לקרוא קריאת שמע ליד התינוק בלילה לפני הברית, יחד עם ילדים, ולחלק ממתקים לילדים.
אצל הספרדים נהוג לקיים לימוד בלילה שלפני הברית, והוא נקרא "ברית יצחק".
אצל יוצאי בבל (עיראק), נוהגים הנשים והילדים להתאסף בבית היולדת ביום השישי ללידה, להכין סוכריות אגוזים ושאר גרעינים קלויים הנקראים שאשה (שש), ולשיר שירים שונים. בערב הברית מתאספים לטקס שנקרא עיקיד אליאס ("ברית אליהו"), מביאים כיסא של אליהו הנביא, שמים עליו בשמים ואורות, וקוראים מספר הזוהר. מנהג נוסף הוא הזמנת ילדי השכנים של משפחת התינוק לקרוא קריאת שמע עם התינוק בלילה שלפני הברית.
מהלך הטקס > טקס ברית המילה

בדקות שלפני הכנסת התינוק נוהגים בעיקר בני עדות המזרח לשיר פיוטים שונים, כגון "יְהִי שָׁלוֹם בְּחֵילֵינוּ", "אֶעֱרֹךְ מַהְלַל נִיבִי", ועוד.
מהלך הטקס > טקס ברית המילה > מגיש (קוואטער)

ביהדות אשכנז נהוג שאדם אחר הוא אשר מגיש את התינוק לסנדק לפני הברית, טקס זה מכונה "כפאטיר" או "קוואטער". לעיתים התינוק מועבר בין מספר אנשים שכל אחד זוכה ב"חיבוק".
עם הכנסת התינוק למקום שבו נערך הטקס, נהוג שהקהל מכריז "ברוך הבא בשם ה'".
מהלך הטקס > טקס ברית המילה > 'כסא של אליהו'

את התינוק מניחים על כיסא, אשר נקרא "כיסא של אליהו", שמיועד לכך. טעם המנהג הוא במדרש שמובא בספר הזוהר (פרשת לך לך, דף צג ע"א) שמספר שבעקבות דבריו של אליהו הנביא על הפסקת ברית המילה (מלכים-א יט, יד), הוטל עליו להיות נוכח, כביכול, בכל מעמד של ברית מילה ולהעיד על כך שישראל מקיימים את המצווה, בניגוד לתלונתו. לכן מתקינים כיסא לכבודו.
מהלך הטקס > טקס ברית המילה > סנדק

אחד מהכיבודים החשובים הוא ה'סנדק', אשר תפקידו הוא שהתינוק מונח על ברכיו במהלך מצוות הברית מילה, ישנם קהילות בעיקר אצל האשכנזים, שנוהגים לכבד גם בעמידה לברכות - 'סנדק מעומד' ותפקידו הוא להחזיק את התינוק בשעת הברכות בסיום המילה.
מהלך הטקס > טקס ברית המילה > מוהל

המוהל הוא האחראי בפועל על ביצוע המילה, הכוללת את חיתוך העורלה ופריעתה והמציצה. מקובל שהמוהל אף אחראי על מהלך טקס ברית המילה כולו.
מהלך הטקס > ברכות ופסוקים במהלך טקס הברית > פסוקים לפני המילה

האשכנזים נוהגים שהמוהל אומר מספר פסוקים לפני ברית המילה, אחרי כסא אליהו:
כנגד נוסח זה יצא יהודה אידל שרשבסקי שטען שלא הגיוני להתפלל לאליהו הנביא ולבקש ממנו עזרה, שכן יש להתפלל רק לה'. בעקבות זאת, שיער שלום יצחק רפפורט שהמילים "אליהו מלאך הברית" אינם במקומם והיו צריכים לבוא אחרי המלים "זה הכיסא של אליהו". בהתאם, הבקשה היא לה' ולא לאליהו. הצעה אחרת, של יעקב רייפמן, הייתה שמילה "שלך" אינה אלא "שלח", והבקשה היא לה' שישלח את אליהו לראות שעם ישראל שומרים את המצוות. בספר "קיצור שני לוחות הברית" מופיע נוסח אחר: "אליהו מלאך הברית זהו כיסא שלך, הנה הכיסא לפניך עמוד נא לימיני וסמכני".
מהלך הטקס > ברכות ופסוקים במהלך טקס הברית > ברכות המילה > 'על המילה' ו'להכניסו בבריתו של אברהם אבינו'

לפי מנהג האשכנזים המוהל מברך "על המילה", ואבי הבן מברך ברכת "להכניסו בבריתו של אברהם אבינו". לפי מנהג הספרדים, וכן נוהגים רוב האשכנזים בארץ ישראל, אבי הבן מברך גם ברכת "שהחיינו", בעוד שלפי מנהג אשכנז המקורי, וכן נהוג ברוב קהילות האשכנזים בחוץ לארץ, לא נוהגים לברך ברכה זו חוץ מבן הבכור שחייב בפדיונו.
לפי מנהג הספרדים, יושב הסנדק על כיסא אליהו ומחזיק עליו את התינוק, ומברך מיד לאחר הברכה הראשונה, "להכניסו בבריתו של אברהם אבינו". הקהל עונה לברכה זו "כשם שהכנסתו לברית, כך תזכה להכניסו לתורה ולמצוות ולחופה ולמעשים טובים".
מהלך הטקס > ברכות ופסוקים במהלך טקס הברית > ברכות המילה > אשר קידש ידיד מבטן

לאחר מכן מברך אחד הנוכחים את ברכת "אשר קידש ידיד מבטן", המברכת על הברית שנכרתה בין ה' לעם ישראל ומקוימת במעשה המילה. הברכה חותמת ב"ברוך אתה ה' כורת הברית". נוהגים לברך ברכה זו על כוס יין, ולהקדים לה את ברכת בורא פרי הגפן. יש נוהגים להוסיף לכך גם ברכת בורא עצי בשמים על הדס או צמח ריחני אחר. ברכה זו נוהגת רק במילה של ילד יהודי, בברית מילה הנערכת בעת גיור מחליפה אותה ברכה אחרת.
אחר הברכות נאמרת תפילה לבריאות הילד ולהצלחתו, ונהוג שאז מוכרז שמו לראשונה. מנהג מתן השם ביום המילה מתועד לראשונה בסוף ימי בית שני. בתוך התפילה מוזכר הפסוק (יחזקאל טז, ו) "ואומר לך בדמיך חיי", וכשקוראים פסוק זה טובל המוהל את אצבעו בכוס היין, ומטפטף לפי התינוק פעמיים.
מהלך הטקס > סיום טקס הברית

הטקס מסתיים, לעדות הספרדים – בקדיש, ולפי מנהג אשכנז המזרחי – בתפילת עלינו לשבח. אחר כך מתקיימת סעודת מצווה.
על פי רוב, ברית המילה מתבצעת כיום בבתי כנסת או באולמות אירועים. לרוב הטקס פומבי ונערך בנוכחות קרובי משפחת היילוד ומכרים. בקרב חילונים בישראל יש המפרידים בין ברית המילה עצמה, שנערכת בהרכב משפחתי מצומצם ולעיתים בבית החולים, לבין מסיבת הברית, שנערכת מספר שבועות מאוחר יותר.
מהלך הטקס > פיוטים

בקהילות האשכנזים, מקובל שאם חלה ברית המילה ביום שאומרים בו סליחות, מוסיפים פיוטי סליחות העוסקים בברית מילה, ביניהם הפיוט זכור ברית דמילה, או שורה ראשונה של פיוט זה. הפיוטים הספציפיים השתנו ממנהג למנהג. נוהגים להוסיף פיוט זה או חלק ממנו גם בברית שחל בראש השנה (בברכת זכרונות).
אם ברית המילה חלה בשבת, אומרים יוצרות מיוחדים לברכות קריאת שמע בתפילת שחרית, ביניהן (לפי מנהג אשכנז המזרחי) הגאולה יום ליבשה של ריה"ל, ולפי מנהג אשכנז המערבי אומרים גם פיוט אלהיכם. פיוטים אלה נאמרים במקורם רק כשהברית בשבת; ביום חול לא נהוג לומר פיוטים אלה. במרבית הקהילות היום לא נהוגים כיום פיוטים אלה, אך את יום ליבשה מקובל לזמר במהלך הסעודה, אף אם לא אמרוהו בתפילה.
נוסף על כך, נוהגים פיוטים מיוחדים לברכת המזון של סעודת ברית מילה (אפילו כשחל ביום חול): במנהג אשכנז המזרחי אומרים את הפיוט "נודה לשמך" לזימון, ופיוט "הרחמן". בקהילות אשכנז המערביות ישנו פיוט אף לברכת המזון עצמה, "אלהים צוית לידידך בחירך", מאת רבי אפרים מבונא, ואומרים אף הן נוסח "הרחמן" מיוחד, אבל שונה ממנהג אשכנז המזרחי.
בקהילות הספרדים מקובל לפייט בתחילת הטקס את הפיוטים "לכבוד חמדת לבבי" ו"יהי שלום".
שיקולים רפואיים ותרבותיים > סיכון לעומת תועלת רפואית

יש המבצעים את ניתוח המילה למטרות רפואיות. מחקרים שבוצעו באפריקה העלו שמילה מפחיתה משמעותית את סיכוני ההדבקה ב-HIV ביחסי מין הטרוסקסואלים, וכן שמילה מפחיתה את הסיכון גם למחלות מין נוספות. כמן כן, מחקר מטא-אנליזה הראה כי מילת פעוטות מפחיתה בכ-87% את הסיכון לדלקות בדרכי השתן, והסיק שעל כל 111 ילדים שנימולים נחסכת דלקת אחת בדרכי השתן. מטא-אנליזה אחרת העריכה את הסיכון של ערלים ושל נימולים לחלות בדלקת לאורך כל חייהם, והסיקה שעל כל 4.29 ילדים שנימולים נחסכת דלקת אחת בדרכי השתן. מאידך, הניתוח כרוך בכאבים ובסיכון לסיבוכים נדירים בטווח הקצר הכוללים דימום מתמשך, זיהום או פגיעה במבנה הפין וכן סיבוכים בטווח הארוך כגון תסביב הפין, עורלה עודפת, היצרות פתח השופכה או עקמת הפין. רוב הסיבוכים קלים וברי תיקון וסיבוכים קשים נדירים למדי. בישראל, פחות מאחד מאלף תינוקות מפונים לבית חולים בעקבות ברית המילה. האקדמיה האמריקאית לרופאי ילדים (AAP) פרסמה בשנת 2012 נייר עמדה לפיו התועלות הבריאותיות של מילת תינוקות עולות על הסיכונים, אולם אין די בהם בשביל להמליץ על מילת כל הילדים, ויש להותיר את ההחלטה בידי ההורים.
מילת מבוגרים היא ניתוח מסובך יותר ממילת תינוקות, הן בשל חוסר ההתאמה של המכשור הסטנדרטי, והן בשל הצורך בתפירת החתכים בשביל למנוע את פתיחתם בעת 'תפיחת פין לילית' או זקפה אחרת. לפי חוזר משרד הבריאות שעובד בתיאום עם הרבנות הראשית באמצעות הוועדה הבין משרדית לפיקוח על מוהלים, מוהלים שאינם רופאים אינם מוסמכים לבצע ברית של מי שעבר את גיל חצי שנה, והממונה על הבריתות ברבנות הראשית מפנה את הנימול לבתי חולים שאושרו מטעם הוועדה, לביצוע הברית על ידי כירורגים שאושרו על ידי הוועדה לאחר שעברו הכשרה הלכתית.
שיקולים רפואיים ותרבותיים > התנגדות לביצוע המילה

ישנם מתנגדים לברית המילה, התופסים אותה כפעולה מיותרת הפוגעת בשלמות היילוד וגורמת לכאב, לעיתים תוך צידוד בנזקים אפשריים מהתהליך. אחרים טוענים כי אין להם בעיה עם ההליך עצמו כל עוד הוא נעשה בבגרות מתוך בחירה מודעת של העובר אותו (למשל מבחינה אסתטית). כמו כן מעצם היותו טקס דתי. בשנת 1998 הוגשה לבית המשפט הגבוה לצדק עתירה שדרשה להוציא אל מחוץ לחוק את ברית המילה בנימוק של "פגיעה בחוק יסוד: כבוד האדם וחירותו". העתירה נדחתה על הסף.
באוקטובר 2013 הצהירה האספה הפרלמנטרית של מועצת אירופה, כי היא מודאגת במיוחד מ"הפרות מסוימות של שלמותם הפיזית של ילדים", שהתומכים בהם מציגים אותם כמועילות לילדים חרף "עדויות ברורות להפך מכך" ומנתה ביניהם "מילת זכרים צעירים מסיבות דתיות". המועצה קראה למדינות החברות "להגדיר בבירור את התנאים הרפואיים, הסניטריים והאחרים אותם יש לוודא עבור מנהגים הרווחים בקהילות דתיות מסוימות, כגון מילתם הבלתי מוצדקת מבחינה רפואית של זכרים צעירים". בתגובה, משרד החוץ הישראלי הכריז שההחלטה היא "בגדר התקפה בלתי נסבלת הן על המסורת הדתית המכובדת והעתיקה שעומדת בתשתיתה של תרבות אירופה, והן על הרפואה המודרנית וממצאיה" ו-"מביאה לליבוי רוחות השנאה והגזענות באירופה." במכתב לנשיא מדינת ישראל, מזכ"ל המועצה הדגיש "שהמועצה הפרלמנטרית של אירופה היא גוף מייעץ אשר לא מייצג את עמדתה הכללית של מועצת אירופה כולה." בעקבות מאמצי שכנוע מצד ארגונים יהודיים, בספטמבר 2015 קיבלה האספה החלטה מתוקנת, שאינה מגדירה את המילה כהפרה של שלמות הילד או כבלתי מוצדקת מבחינה רפואית.
מבין מתנגדי ברית המילה, יש העורכים במסגרת מסיבת קבלת הפנים לתינוק או לתינוקת טקס אלטרנטיבי בשם ברית שלום, שמטרתו הצעת חלופה סמלית למילת הבשר או הבעת הסתייגות מברית המילה המסורתית.
שיקולים רפואיים ותרבותיים > מילת מתים

על פי ההלכה תינוק שנפטר לפני שהספיקו למולו, יש לבצע בו את הברית לפני הקבורה. בברית זו אין פריעה ולא מברכים עליה. מספר נימוקים נאמרו למצווה זה, ויש שכתבו שאין צורך בברית זו.
שיקולים רפואיים ותרבותיים > זבד הבת

לרגל לידת בת, יש העורכים אירוע חלופי לסעודת המצווה או למסיבת הברית, המכונה בשם “בריתה” או “זבד הבת”. באופן מסורתי, זהו טקס דתי המשלב תפילות ופיוטים מיוחדים. כיום המנהג לערוך בריתה התפשט לחוגים נוספים, ולא תמיד הוא נושא אופי טקסי או דתי. בריתה אינה כוללת מילה.
ראו גם

מילה (ניתוח)
צלקת המילה
ח'יתאן (מילה באסלאם)
ברית שלום (טקס)
שלום זכר
ברית יצחק
לקריאה נוספת

אסף טבקה ואור סדן "הסמכה למילה: ברית מילה, בית הדין הרבני וסמכות שיפוט עניינית - ניתוח דיוני" המשפט ברשת: זכויות אדם גיליון 20, עמ' 4 (2014).
ניסן רובין, ראשית החיים - טקסי לידה, מילה ופדיון הבן במקורות חז"ל, הוצאת הקיבוץ המאוחד, 1995.
יורם בילו, "ממילה למלה: ניתוח פסיכו-תרבותי של הבניית זהות גברית בטקסי ילדות בחברה החרדית". אלפיים: כתב עת רב-תחומי לעיון, הגות וספרות 19 (תשס) 16-46.
איציק שי, "האם התקיים מנהג המילה בפלשת בתקופת הברזל II", ארץ ישראל - ספר אמנון בן תור, כרך ל, הוצאת החברה לחקירת ארץ ישראל ועתיקותיה, 2011, עמ' 413–418
ביאורים

↑  כעמדתם של מנהיגי חב"ד האדמו"ר יצחק דובער שניאורסון והרוגצ'ובר
↑  כדעתם של הרבנים קוק ואפשטיין
↑  כדעתם של הרבנים זכריה שטרן ודוד פרידמן מקרלין
2018 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2018  באסטרונאוטיקה |  |
< · 2016 · 2017 — 2018 — 2019 · 2020 · >  פורטל מדעי החלל
בערך זה מצוינים אירועים בולטים שהתרחשו במהלך שנת 2018 ונוגעים לתחום האסטרונאוטיקה.
אירועים בולטים

במהלך הנשה בוצעו 114 שיגורים, מהם 39 (34.2%) על ידי סין).
6 בפברואר - טיסת הבכורה של משגר פאלקון כבד שיוצר על ידי חברת SpaceX. עם שיגורו הפך למשגר המבצעי החזק ביותר בעולם.
18 באפריל – שיגור טלסקופ החלל TESS, אשר מתפקד כממשיכו של טלסקופ החלל קפלר במשימת גילוי כוכבי לכת חוץ-שמשיים
5 במאי – שיגור הגשושית InSight לחקר הקרקע במאדים. נחתה ב-26 בנובמבר.
12 באוגוסט – שיגור Parker Solar Probe, גשושית לחקר העטרה של השמש.
נובמבר – הגשושית וויאג'ר 2 יצאה את מערכת השמש והגיעה לתווך בין-כוכבי, בכך הייתה לחפץ מעשה יד אדם השני (אחרי וויאג'ר 1) להשיג יעד זה.
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 21 במרץ  17:44 UTC | רוסיה סויוז MS-08 | אולג ארטמייב ארצות הברית אנדרו פויסטל  ארצות הברית ריצ'רד ארנולד | 4 באוקטובר  14:45 UTC | אולג ארטמייב  ארצות הברית אנדרו פויסטל  ארצות הברית ריצ'רד ארנולד | 197 יממות | חיבור לתחנת החלל הבינלאומית עם חברי משלחת מס' 55/56, חללית חרום |
| 6 ביוני  11:12 UTC | רוסיה סויוז MS-09 | סרגיי פרוקופייב גרמניה אלכסנדר גרסט  ארצות הברית סרינה אוניון-צ'נסלור | 20 בדצמבר  05:03 UTC | סרגיי פרוקופייב  גרמניה אלכסנדר גרסט  ארצות הברית סרינה אוניון-צ'נסלור | 196 יממות ו-18 שעות | חיבור לתחנת החלל הבינלאומית עם חברי משלחת מס' 56/57, חללית חרום |
| 11 באוקטובר  08:40 UTC | רוסיה סויוז MS-10 | אלכסיי אובצ'ינין  ארצות הברית ניק הייג | 11 באוקטובר  08:59 UTC | אלכסיי אובצ'ינין  ארצות הברית ניק הייג | 19 דקות | תקלה במהלך השיגור. הצוות חזר לכדור הארץ בשלום. |
| 3 בדצמבר  11:31 UTC | רוסיה סויוז MS-11 | אולג קונוננקו קנדה דוויד סן-ז'אק  ארצות הברית אן מקליין | 25 ביוני 2019  02:48 UTC | אולג קונוננקו  קנדה דוויד סן-ז'אק  ארצות הבריתאן מקליין | 203 יממות ו-15 שעות | חיבור לתחנת החלל הבינלאומית עם חברי משלחת מס' 57/58, חללית חרום |
פירוט לוויינים בשיגור עם מספר רב של לוויינים > לוויינים ששוגרו ב-12 בינואר

השיגור בוצע מכן שיגור FLP במרכז החלל סאטיש דאוון בעזרת משגר PSLV-XL. שוגרו 34 לוויינים.
| 0 | 1 | 2 | 3 |
| --- | --- | --- | --- |
| חללית | NSSDC ID | משקל, ק"ג | הערות |
| הודו Cartosat 2F‏ | 2018-004A | 700 | מיפוי במסגרת תוכנית INSAT |
| ארצות הברית LEO Vantage 1‏ | 2018-004C | 168 | ניסוי מערכת תקשורת |
| פינלנד ICEYE X1‏ | 2018-004D | 70 | לוויין ניסוי של חברת ICEYE |
| בריטניה Carbonite 2‏ | 2018-004E | 100 | חישה מרחוק |
| הודו INS 1C‏ | 2018-004F | 11 | ניסוי חישה מרחוק |
| קוריאה הדרומית CANYVAL-X 2 /CANYVAL-X 1 ‏ | 2018-004G | 3.7 | ניסוי טכנולוגיה |
| ארצות הברית Landmapper-BC 3 v2‏ | 2018-004H | 10 | חישה מרחוק |
| ארצות הברית Flock-3p' 1 Flock-3p' 2 Flock-3p' 3 Flock-3p' 4 ‏ | 2018-004L  2018-004K 2018-004J 2018-004M | 5 | תקשורת של חברת Planet Labs |
| ארצות הברית Lemur-2 68 Lemur-2 69 Lemur-2 70 Lemur-2 71 ‏ | 2018-004P  2018-004R 2018-004N 2018-004Q | 4 | חישה מרחוק של חברת Spire Global |
| ארצות הברית DemoSat 2‏ | 2018-004S |  | ניסוי טכנולוגיה |
| הודו Microsat-TD‏ | 2018-004T | 120 | חישה מרחוק |
| ארצות הברית Arkyd 6A‏ | 2018-004V | 10 | ניסוי טכנולוגיה |
| ארצות הברית MicroMAS 2a‏ | 2018-004X | 5.5 | ניסוי טכנולוגיה |
| קוריאה הדרומית CNUSail 1‏ | 2018-004Y | 4 | ניסוי טכנולוגיה - הלוויין לא פעל |
| קוריאה הדרומית SIGMA‏ | 2018-004Z | 4 | ניסוי טכנולוגיה |
| צרפת PicSat‏ | 2018-004W | 4 | אסטרונומיה |
| קוריאה הדרומית KAUSAT 5‏ | 2018-004AA | 4 | ניסוי טכנולוגיה |
| ארצות הברית OSCAR 92/Fox 1D‏ | 2018-004AC | 1 | חובבות רדיו מסוג OSCAR |
| קוריאה הדרומית STEP Cube Lab‏ | 2018-004AD | 1 | ניסוי טכנולוגיה |
| ארצות הבריתמונקו CICERO 7‏ | 2018-004AJ | 10 | חישה מרחוק |
| ארצות הברית SpaceBEE (4 לוויינים)‏ | 2018-004AH | 4 | ניסוי טכנולוגיה |
| ארצות הברית GeoStare‏ | 2018-004AK |  | ניסוי תקשורת |
פירוט לוויינים בשיגור עם מספר רב של לוויינים > לוויינים שהגיעו ב-Cygnus CRS OA-9E

השיגור בוצע מכן שיגור LP-0A בנמל החלל האזורי המרכז-אטלנטי בעזרת משגר אנטארס 230. על חללית מטען היו 15 לוויינים.
חלק מהלוויינים שוחררו למסלול ב-13 ביולי על ידי משלחת מס' 56 לתחנת החלל הבין-לאומית. חלק אחר שוחרר למסלול ישירות מחללית מטען לאחר ניתוקה מתחנת החלל.
| 0 | 1 | 2 | 3 |
| --- | --- | --- | --- |
| חללית | NSSDC ID | משקל, ק"ג | הערות |
| ארצות הברית AeroCube 12A   AeroCube 12B‏ | 2018-046C | 4*2 | ניסוי טכנולוגיה. שוחררו לאחר ניתוק מתחנת החלל ב-15 ביולי. |
| ארצות הברית Lemur-2 78   - Lemur-2 81‏ | 2018-046G | 4*4 | 4 לווייני חישה מרחוק של חברת Spire Global. שוחררו לאחר ניתוק מתחנת החלל ב-15 ביולי. |
| ארצות הברית TEMPEST-D‏ | 1998067NV | 6 | חקר אקלים. שוחרר מתחנת החלל ב-13 ביולי |
| ארצות הברית CubeRRT‏ | 1998067NU | 6 | ניסוי טכנולוגיה. שוחרר מתחנת החלל ב-13 ביולי |
| ארצות הברית HaloSat‏ | 1998067NX | 6 | חקר אסטרופיזיקה. שוחרר מתחנת החלל ב-13 ביולי |
| ארצות הברית Radix‏ | 1998067NY | 10 | ניסוי טכנולוגיה. שוחרר מתחנת החלל ב-13 ביולי |
| ארצות הברית RainCube‏ | 1998067NW | 12 | ניסוי טכנולוגיה. שוחרר מתחנת החלל ב-13 ביולי |
| בולגריה EnduroSat One‏ | 1998067NZ | 1 | חובבות רדיו. שוחרר מתחנת החלל ב-13 ביולי |
| ארצות הברית EQUiSat‏ | 1998067PA | 1 | ניסוי טכנולוגיה. שוחרר מתחנת החלל ב-13 ביולי |
| ארצות הברית RadSat-g‏ | 1998067PB | 1 | ניסוי טכנולוגיה. שוחרר מתחנת החלל ב-13 ביולי |
| ארצות הברית MemSat‏ | 1998067PC | 1 | ניסוי טכנולוגיה. שוחרר מתחנת החלל ב-13 ביולי |
פירוט לוויינים בשיגור עם מספר רב של לוויינים > לוויינים ששוגרו ב-29 בנובמבר

השיגור בוצע מכן שיגור FLP במרכז החלל סאטיש דאוון בעזרת משגר PSLV-CA. שוגרו 30 לוויינים.
| 0 | 1 | 2 | 3 |
| --- | --- | --- | --- |
| לוויין | NSSDC ID | משקל, ק"ג | הערות |
| הודו HySIS‏ | 2018-096A | 380 | חישה מרחוק |
| ארצות הברית HSAT 1‏ | 2018-096B | 13 | ניסוי טכנולוגיה |
| קולומביה FACSAT 1‏ | 2018-096C |  | ניסוי טכנולוגיה |
| אוסטרליה Centauri 2‏ | 2018-096D | 13 | ניסוי טכנולוגיה |
| ספרד 3Cat 1‏ | 2018-096K | 1 | ניסוי תקשורת |
| קנדה Kepler 1‏ | 2018-096L |  | ניסוי תקשורת |
| ארצות הברית BlackSky 1‏ | 2018-096M | 56 | ניסוי טכנולוגיה של חברת Spaceflight Industries |
| מלזיה InnoSat 2‏ | 2018-096V | 4 | ניסוי טכנולוגיה |
| פינלנד Reaktor Hello World‏ | 2018-096AA | 2 | ניסוי טכנולוגיה |
| ארצות הברית Flock-3r 1 .. ‏ Flock-3r 15 | 2018-096AE  2018-096S | 5 | תקשורת של חברת Planet Labs |
| ארצות הברית Lemur-2 84 Lemur-2 85 Lemur-2 86 Lemur-2 87 ‏ | 2018-096N  2018-096AD 2018-096P 2018-096AC | 4 | חישה מרחוק של חברת Spire Global |
| ארצות הבריתמונקו CICERO 8‏ | 2018-096U | 10 | חישה מרחוק |
| הולנד Hiber 1‏ | 2018-096AB | 10 | לוויין תקשורת |
פירוט לוויינים בשיגור עם מספר רב של לוויינים > לוויינים ששוגרו ב-16 בדצמבר

השיגור בוצע מכן שיגור LC-1A ברוקט לאב - מתחם שיגורים 1 בעזרת משגר מדגם אלקטרון. סך הכול שוגרו 13 לוויינים.
| 0 | 1 | 2 | 3 |
| --- | --- | --- | --- |
| לוויין | NSSDC ID | משקל, ק"ג | הערות |
| ארצות הברית CeREs ‏ | 2018-104A | 4 | חקר מגנטוספירה |
| ארצות הברית Shields 1 ‏ | 2018-104B |  | ניסוי טכנולוגיה |
| ארצות הברית STF 1 ‏ | 2018-104D | 4 | ניסוי טכנולוגיה |
| ארצות הברית RSat-P ‏ | 2018-104F |  | ניסוי טכנולוגיה |
| ארצות הברית ISX ‏ | 2018-104H | 4 | חקר יונוספירה |
| ארצות הברית CHOMPTT ‏ | 2018-104G | 1 | ניסוי טכנולוגיה |
| ארצות הברית Da Vinci ‏ | 2018-104J | 4 | ניסוי טכנולוגיה |
| ארצות הברית CubeSail ‏ | 2018-104K |  | ניסוי טכנולוגיה |
| ארצות הברית ALBus ‏ | 2018-104L | 5 | ניסוי טכנולוגיה |
| ארצות הברית SHFT 1 ‏ | 2018-104M | 5 | ניסוי טכנולוגיה |
| ארצות הברית AeroCube 11A  ארצות הברית AeroCube 11B‏ | 2018-104N | 5   4.6 | ניסוי טכנולוגיה |
| ארצות הברית NMTSat ‏ | 2018-104P | 4 | חקר אקלים |
חקר גרמי השמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 2018 |
| 5 באוגוסט 2011 | ארצות הברית ג'ונו | חקר צדק וסביבתו | המשך פעילות במסלול סביב צדק |
| 3 בדצמבר 2014 | יפן היאבוסה 2 | חקר אסטרואיד ריוגו | * 27 ביוני - הגעה לסביבת היעד  * 21 בספטמבר - נחיתה על קרקעית האסטרוטאיד |
| 8 בספטמבר 2016 | ארצות הברית אוסיריס-רקס | חקר אסטרואיד בנו | 3 בדצמבר - הגעה לסביבת היעד |
| 18 באפריל | ארצות הברית טלסקופ החלל TESS | חקר כוכבי לכת חוץ שמשיות | נכון לשנת 2024 פעיל |
| 8 במאי | ארצות הברית InSight | חקר מאדים | 26 בנובמבר - נחיתה רקה על קרקעית |
| 21 במאי | הרפובליקה העממית של סין Longjiang-1 הרפובליקה העממית של סין Longjiang-2  הרפובליקה העממית של סין Queqiao | תמיכת תקשורת במשימות לחקר הירח | * 25 במאי - לוויין תקשורת לא נכנס למסלול סביב הירח * 25 במאי - לוויין נכנס למסלול סביב הירח  * 18 ביוני - לוויין נכנס למסלול סביב הירח |
| 7 בדצמבר | הרפובליקה העממית של סין צ'אנג-אה 4 | חקר הירח וסביבתו | 12 בדצמבר - כניסה למסלול סביב הירח |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| רוסיה | 17 | 16 | 1 |  |
| ארצות הברית | 31 | 31 | 0 |  |
| יפן | 6 | 6 | 0 |  |
| הרפובליקה העממית של סין | 39 | 38 | 1 | 1 |
| האיחוד האירופי | 11 | 10 | 0 | 1 |
| הודו | 7 | 7 | 0 |  |
| ניו זילנד | 3 | 3 | 0 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| רוסיהקזחסטן קוסמודרום בייקונור | 9 | 8 | 1 |  |
| רוסיה קוסמודרום פלסצק | 6 | 6 | 0 |  |
| רוסיה קוסמודרום ווסטוצ'ני | 2 | 2 | 0 |  |
| ארצות הברית נמל החלל קייפ קנוורל | 17 | 17 | 0 |  |
| ארצות הברית מרכז החלל קנדי | 3 | 3 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 9 | 9 | 0 |  |
| ארצות הברית נמל החלל האזורי המרכז-אטלנטי | 2 | 2 | 0 |  |
| ארצות הברית נמל החלל הפסיפי - אלסקה | 0 | 0 | 0 |  |
| צרפת מרכז החלל הגיאני | 11 | 10 | 0 | 1 |
| יפן מרכז החלל אוצ'ינורה | 2 | 2 | 0 |  |
| יפן מרכז החלל טנגשימה | 4 | 4 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 16 | 15 | 1 |  |
| הרפובליקה העממית של סין מרכז שיגור הלוויינים שיצ'אנג | 17 | 17 | 0 |  |
| הרפובליקה העממית של סין מרכז שיגור הלוויינים טאיואן | 6 | 6 | 0 |  |
| הרפובליקה העממית של סין מרכז שיגור הלוויינים ונצ'אנג | 0 | 0 | 0 |  |
| הודו מרכז החלל שריחאריקוטה | 7 | 7 | 0 |  |
| ניו זילנד רוקט לאב - מתחם שיגורים 1 | 3 | 3 | 0 |  |
הערות שוליים

↑  Jackie Wattles, SpaceX sets Falcon Heavy launch date, in CNN website, January 27, 2018 (באנגלית)
↑  אליסף קוסמן, ‏SpaceX מציגה לראשונה את הפאלקון הכבד – שיהיה המשגר החזק ביותר בעולם, באתר "הידען", 21 בדצמבר 2017
↑  אליסף קוסמן, ‏היום: טיסת הבכורה של הפאלקון הכבד; מאסק: "50% סיכויי הצלחה", באתר "הידען", 6 בפברואר 2018
↑  שוחרר ב-20 ביוני על ידי משלחת מס' 56 לתחנת החלל הבין-לאומית
1 2 3  שוחרר למסלול ב-10 במאי על ידי משלחת מס' 55 לתחנת החלל הבין-לאומית
↑  שוחרר ב-29 באוקטובר על ידי משלחת מס' 57 לתחנת החלל הבין-לאומית
↑  כול הלוויינים שוחררה ב-10 באוגוסט על ידי משלחת מס' 56 לתחנת החלל הבין-לאומית
↑  שוחררו ב-15 באוגוסט על ידי משלחת מס' 56 לתחנת החלל הבין-לאומית
↑  כול הלוויינים שוחחרו ב-6 באוקטובר על ידי משלחת מס' 57 לתחנת החלל הבין-לאומית
↑  טיסה תת-מסלולית בלבד
1 2 3 4  שוחחרו מחללית אספקה ב-13 בפברואר 2019 אחרי ניתוק החללית מתחנת החלל
1 2 3 4 5  שוחרר ב-31 בינואר 2019 על ידי משלחת מס' 58 לתחנת החלל הבין-לאומית
↑  כולל 3 שיגורים בעזרת משגר תוצרת רוסיה
↑  שימוש במשגר של האיחוד האירופי ורוסיה
טיסת בכורה של משגר פאלקון כבד